Bekfluitjie: Mondfluitjie Speelplek
Verbeter jou spel deur jou mondfluitjie speelplek in so 'n manier op te stel dat dit vir jou maklik is om te oefen. Hier is 'n paar wenke wat jou hiermee kan help.
1. Indien moontlik, probeer altyd regop staan wanneer jy speel sodat jy die volle volume en funksies van jou longe kan benut. Kyk Hier! Plaas alle hulpmiddels hoog genoeg, plak die bladmusiek teen die muur, om daardie goeie postuur te behou.
2. Hou 'n metronoom byderhand sodat jy van die begin af altyd in tyd en tempo kan speel. Of gebruik sagteware soos Riffstation waar jy die metronoom se volume harder kan stel sodat jy dit kan hoor. Jy kan ook die tempo stadiger stel (sonder dat die sleutel verander) sodat jy kan byhou met die musiek.
3. Gebruik 'n stophorlosie om te verhoed dat jou sessie nie te lank is nie, veral as dit intensiewe konsentrasie vereis, nie meer as 10 tot 15 minute op 'n slag nie. Verseker dat dit ''pret'' bly deur dit kort en kragtig te hou. Jy onthou jou lesse beter wanneer dit kort en gereeld is. Maar speel so lank as wat jy wil met liedjies wat jy reeds goed kan speel veral as jy saam met 'n CD of orkes speel.
4. Hou jou Speelplek stil en privaat sodat jy ongestoord en ononderbroke kan oefen.
Oefen tyd word altyd verwaarloos as dit 'n ongerief of moeite is. Identifiseer en verwyder alle obstruksies.